**Жұқпалы аурулар. Бауырда вирусты гепатит ауруының пайда болуы, алдын алу шаралары**

Сабақтың тақырыбы: Жұқпалы аурулар. Бауырда вирусты гепатит ауруының пайда болуы, алдын алу шаралары.  
Сабақтың мақсаты:  
А) Білімділік: Вирусты гепатит ауруының пайда болуы, таралу жолдары мен аурудың алғашқы белгілері, сақтану жолдары туралы түсінік беру.  
Ә) Дамытушылық: Жұқпалы аурулар туралы білімдерін жетілдіре отырып, оның болдырмаудың жолдары бар екендігіне көздерін жеткізу.  
Б) Тәрбиелік: Жеке бас тазалығына тәрбиелеу және адамгершілікке баулу.  
  
Сабақтың түрі: аралас сабақ  
Сабақтың әдісі: Сұрақ - жауап, топтық - ұжымдық жұмыс  
Көрнекіліктер:көрнекілік, сызба – нұсқалар, суреттер  
  
Сабақтың барысы:  
І. Ұйымдастыру кезеңі:  
ІІ. Үй тапсырмасын сұрау:  
  
1. Зиянды әдеттерге нелер жатады?  
2. Темекінің, ішімдіктің, есірткінің адам организміне әсері қандай?  
3. Зиянды әдеттерге байланысты қандай мақал - мәтелдер білеміз?  
  
ІІІ. Жаңа сабақ. Ой қозғау.  
Ағзаларға ауру туғызатын жұқпалы аурулар бес топқа бөлінеді:  
1. Бактериялар, яғни микробтар туғызатын аурулар ( туберкулез, іш өту, өкпе қабынуы, т. б.)  
2. Вирустар, бактерияға қарағанда кішкентай микробтар туғызатын аурулар ( сары ауру, құтыру, тұмау, т. б.)  
3. Грибок туғызатын аурулар ( қышыма, теміреткі, аяқтағы грибок, т. б.)  
4. Денеде тіршілік ететін ішкі паразиттер тудыратын аурулар ( безгек, іш сүзегі, т. б.)  
5. Денеде тіршілік ететін сыртқы паразиттер тудыратын аурулар ( бит, бүрге, қотыр, қышыма, т. б.)  
  
Біз бүгін вирусты «А» гепатитімен танысамыз.  
Бүгінгі сабағымызды бастамас бұрын бауыр дегеніміз не, және оның адам денесіндегі орналасқан жері, атқаратын қызметі жайлы мына суреттерге қарап, танысамыз.  
Бауыр – ең ірі без. Массасы шамамен 1500 грамм. Ол қызыл - қоңыр түсті. Оның көп бөлігі оң жақ қабырға астында орналасады. Оның секреті - өт. Өт қабына бауыр үздіксіз өндіретін өт жиналады. Бауыр көптеген улы заттарды тұтып, зиянсыздандырады.

Жұқпалы сары ауру немесе вирусты гепатит – бауырдың кең тараған ауруларының бірі. Оны сыртқы ортада тұрақты өмірге бейімділігі жоғары кішкентай (майда) тірі организм - вирус тудырады. Ол аурудың қаны мен зәрінде болады. Вирус тұрмыстағы ластанған заттар, қол, су, тағам өнімдері арқылы айналадағыларға беріледі. Гепатит А-ның негізгі белгілері: тәбеттің төмендеуі; оң қабырғаның астының ауруы; дене қызуының көтерілуі (37,5); жүректің айнуы, кейде құсу; әлсіздік, дімкәстік; зәрдің түсінің қоңырлануы; үлкен дәреттің түсінің ағаруы; таңдайдың, көз ағының сарғаюы, кейін терінің сарғаюы.   
Санитарлық ережелерді сақтамай дайындаған тағам өнімдері, сондай-ақ вирусты гепатит ауру адамдар дайындап, таратқан тағамдар да осы ауруға ұшыратады. Сары ауру адам организмін бүтіндей зақымдайды. Бірақ өзгерістер бауырда өтеді. Алғашқы үш аптада аурудың ешқандай белгілері білінбейді.

ІҮ. Сабақты пысықтау:  
Арнайы берілген фигуралар арқылы сыныпты екі топқа бөлу.  
І - топ  
1. Аурудың алғашқы белгілері.  
2. «Жаны сауға - күнде той»  
ІІ - топ  
1Аурудың алғашқы белгілері.  
2. «Аурудың жақсысы жоқ, дәрінің тәттісі жоқ»  
Ситуациялық сұрақ:  
Екі топтан екі бала гепатит ауруымен ауырды делік. Бір бала ауруынан тез айықты, екіншісінің жағдайы нашарлап кетті. Неліктен?  
  
Ү. Сабақты қорытындылау: Төңірегіңе түкірме, жалпы қақырынып - түкірініп, ішіңнен ештеңі шығарма. Осыған әдеттен. Бұл сенің денсаулығың».  
Ендеше балалар, ауырмау әрқайсымыздың өз қолымызда екен. Тазалықты сақтап, бір - бірімізге қамқор болып жүрсек, біз бәрін де жеңеміз.

№ 32 орта мектебі

***«Жұқпалы аурулар. Бауырда вирусты гепатит ауруының пайда болуы, алдын алу шаралары »***

**Сынып жетекшісі: Кусаинова А.Т**

**2018 жыл**



